C. Douglas Dillon

De Clarence Douglas Dillon, gebuer den 21. August 1909 zu Genf an der Schwäiz, a gestuerwen den 10. Januar 2003 zu New York, war en US-amerikanesche Politiker (Republikanesch Partei), Ambassadeur a Finanzminister.

 Formatioun a Liewen 
Als Jong vun engem Investmentbanker gebuer, huet hien un der Harvard Universitéit studéiert an huet säi Studium 1931 mat engem Bachelor of Arts-Diplom ofgeschloss. Du huet hie bis 1936 Courtier op der Bourse (New York Stock Exchange) geschafft. Uschléissend ass hien an d'Investmentbank Dillon, Read & Company, déi säi Papp matgegrënnt hat, agetratt. Do huet hie sech bis op Presidenteplaz eropgeschafft.

Am Zweete Weltkrich huet hie fir d'lescht als Lieutenant Commander an der Marinn Déngscht gemaach, a gouf och fir seng militäresch Leeschtungen dekoréiert.

 1953: Ernennung duerch den neigewielten USA-President, Dwight D. Eisenhower als Ambassadeur a Frankräich.
 1957-1958: Stellv.-Ënnerstaatssekretär (Deputy Undersecretary)an dunn Ënnerstaatssekretär am Ausseministère.
 1959: Stellv. Ausseminister
 1961-1965: Vum neigewielte President Kennedy gouf hien, obschonn hie Republikaner war, als Finanzminister a säi Kabinett opgeholl. Déi Funktioun konnt hien och ënner dem President Lindsey B. Johnson bäibehalen.

Hie war eng vun de Perséinlechkeeten, déi de gréissten Afloss haten a war ënneranerem mam Problem vum amerikanesche Budgetsdefizit konfrontéiert.

Seng Duechter Joan hat sech 1967 mam Prënz Charel vu Lëtzebuerg bestuet.

 Um Spaweck 
 Wat d'Treasury-Department iwwer den C, Douglas Dillon schreift 

Kategorie:Politiker (USA)
Kategorie:US-amerikanesch Ambassadeuren
Kategorie:Gebuer 1909
Kategorie:Gestuerwen 2003
Kategorie:Persounen, déi d'Presidential Medal of Freedom kruten